**Sokoinen maatalousyliopisto** (engl. *Sokoine University of Agriculture*, lyhennys **SUA**) on julkinen yliopisto Morogorossa, Tansaniassa. Yliopisto kantaa Tansanian toisen pääministerin Edward Sokoinen nimeä.

Kampukset
---------

Yliopistolla on neljä kampusaluetta. Pääkampus sijaitsee kolmen kilometriä Morogoron keskustasta etelään, ja noin 200 kilometriä Dar es Salaamsta länteen. Kampusalueiseen kuuluu noin 33,50 neliökilometriä maata harjoitteluun, tutkimukseen ja tuotantokäyttöön. Yliopistolla on myös 8,4 neliökilometriä metsää Olmotonyissa Arushan alueella; 3,2 neliökilometriä ikimetsää tutkimustarkoituksiin Lushotossa Usambaran vuorilla Tangassa ja 5,0 neliökilometriä miombo-metsää Kitulanghalossa Morogoron alueella.

Opiskelijat, Tansanian toiseksi korkeatasoisin yliopisto
--------------------------------------------------------

Sokoinen maatalousyliopiston käytännön kenttäopetusta: mittojen ottamista siipikarjasta.
Lukuvuonna 2015-2016 yliopistossa opiskeli yhteensä 7 853 opiskelijaa, joista vajaa kolmannes (2429) oli naisia. Ylempää korkeakoulututkintoon tähtäsi tai jatko-opintoja teki heistä vain 276.

Verkkonäkyvyyttä painottava espanjalainen Webrometrics-yliopistovertailu luokitteli yliopiston keväällä 2022 Tansanian toiseksi korkeatasoisemmaksi yliopistoksi (ja sija 84 Afrikassa), ja saman kansallisen sijan antoivat eurooppalainen Edurank-yliopistoranking (46. sija Afrikassa) sekä uniRank (sija 94 Afrikassa, 2021).

Historiaa
---------

Yliopisto on perustettu vuonna 1984, mutta sen juuret ulottuvat vuonna 1965 perustettuun maatalousoppilaitokseen. Kun Dar es Salaamin yliopisto (UDSM) itsenäistyi Itä-Afrikan yliopistosta vuonna 1970, maatalousoppilaitoksesta muodostettiin UDSM:n maataloustieteellinen tiedekunta. Se ryhtyi antamaan alempaan yliopistotutkintoon (B.Sc. Agric.) johtavaa yliopisto-opetusta. Vuonna 1974 UDSM:n tiedekuntaa laajennettiin metsätieteillä; nimeksi vaihdettiin Dar es Salaamin yliopiston Maatalous-metsätieteellinen tiedekunta. Eläinlääketieteen opetus lisättiin vuonna 1976, ja tiedekunnan nimi piteni vastaavasti. Heinäkuussa 1984 tämän pohjalta muodostettiin Sokoinen maatalousyliopisto (SUA).

Lähteet
-------

1. ↑  Contacts Sokoine University of Agriculture, sua.ac.tz. Viitattu 26.5.2022. (englanniksi)
2. 1 2 3 4  Arkistoitu kopioFacts and Figures Sokoine University of Agriculture, sua.ac.tz.  Arkistoitu 6.7.2022. Viitattu 26.5.2022. (englanniksi)
3. ↑  About Sokoine University of Agriculture Sokoine University of Agriculture, sua.ac.tz. Viitattu 26.5.2022. (englanniksi)
4. 1 2  Campus Area Sokoine University of Agriculture, sua.ac.tz. Viitattu 26.5.2022. (englanniksi)
5. ↑  Webometrics Ranking of World Universities: Tanzania (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2022. Cybermetrics Lab/ CSIC, webometrics.info. Viitattu 26.5.2022. (englanniksi)
6. ↑  Webometrics Ranking of World Universities: Africa (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2022. Cybermetrics Lab/ CSIC, webometrics.info. Viitattu 26.5.2022. (englanniksi)
7. ↑  Sokoine University of Agriculture: Statistics edurank.org. Viitattu 26.5.2022. (englanniksi)
8. ↑  Sokoine University of Agriculture uniRank, 4icu.org. Viitattu 26.5.2022. (englanniksi)
9. ↑  Top 200 Universities in Africa - 2021 African University Ranking uniRank, 4icu.org. Viitattu 26.5.2022. (englanniksi)
10. 1 2  University History Sokoine University of Agriculture, sua.ac.tz. Viitattu 26.5.2022. (englanniksi)

Aiheesta muualla
----------------

* Kuvia tai muita tiedostoja aiheesta **Sokoinen maatalousyliopisto** Wikimedia Commonsissa

* Sokoine University of Agriculture (englanniksi) (foodland-africa.eu)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sokoine University of Agriculture 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |